Maria Therese Tviberg

Maria Therese Tviberg (født 1994) er en  norsk tidligere alpinist fra Spondalen i Åsane. Hun ble verdensmester i parallellstorslalåm i 2023. Hun konkurrerte i verdenscupen fra 2015 til 2023.

 Karriere 
Hun ble nummer to i kombinasjonen under junior-VM 2013 i Quebec. Hun debuterte i verdenscupen 24. januar 2015 med en 16.-plass i utfor i St.Moritz. Hun ble nummer to i utfor under Junior-VM i alpint 2015 i Hafjell.

Hun representerte Norge under VM i alpint 2017 i St. Moritz, der hun ble nummer 25 i super-G. Hun ble tredobbel norgesmester i 2017 da hun vant slalåm, super-G og utfor under NM i Narvik.

Hun kjørte på Norges lag som tok bronse i lagkonkurransen i vinter-OL 2022 i Beijing.

I VM 2023 i Méribel kjørte hun på Norges lag som tok sølv i lagkonkurransen, og hun tok gull i parallellstorslalåm. Det var første gang en norsk kvinne tok VM-gull i en individuell øvelse i alpint siden Inger Bjørnbakken vant slalåm i 1958.

Hun kunngjorde 12.09.2024 at hun la opp etter en karriere med flere skader, blant annet fem korsbåndskader. Frykten for flere skader var for stor.

 Medaljer i norske mesterskap 
Plassering Øvelse ÅrGull  Utfor  2013, 2017Gull  Super-G  2017, 2019Gull  Storslalåm  2015Gull  Slalåm  2017Sølv  Utfor  2015Sølv  Super-G  2015Bronse  Superkombinasjon  2015

 Referanser 
Egil Svendsby (red.) Sportsboken 2013, s. 216. Schibsted. ISBN 978-82-516-8008-0.
NM 2015
Egil Svendsby (red.) Sportsboken 2017, s. 183. Vigmostad & Bjørke. ISBN 978-82-419-1487-4.
Egil Svendsby (red.) Sportsboken 2019, s. 184. Vigmostad & Bjørke. ISBN 978-82-419-1946-6.

 Eksterne lenker 



Kategori:Norske alpinister
Kategori:Kongepokalvinnere i skiidrett
Kategori:Olympiske bronsemedaljevinnere i alpint
Kategori:Olympiske bronsemedaljevinnere for Norge
Kategori:Verdensmestere i alpint
Kategori:Deltakere for Norge under VM i alpint 2015
Kategori:Deltakere for Norge under VM i alpint 2017
Kategori:Medaljevinnere under Vinter-OL 2022
Kategori:Deltakere for Norge under Vinter-OL 2022
Kategori:Alpinister under Vinter-OL 2022
Kategori:Deltakere for Norge under VM i alpint 2023
Kategori:Personer fra Bergen kommune